LATVIJAS IZGLĪTĪBAS UN ZINĀTNES DARBINIEKU ARODBIEDRĪBA

 PADOMES ATTĀLINĀTĀS SĒDĒS LĒMUMS

15.03.2023.

Protokols Nr.31 / lēmums Nr. 1

Par streika atsākšanu un gājiena organizēšanu

Pamatojoties uz Latvijas Izglītības un zinātnes darbinieku arodbiedrības (turpmāk – LIZDA) un izglītības un zinātnes ministres sarunām par 2022.gada 12.septembrī pieteiktā streika sarunu vienošanās izpildi, paredzot konkrētu finansējumu valsts budžetā pedagogu darba samaksas paaugstināšanas grafikam laika periodam no 2023.gada 1.septembra līdz 2025.gada 31.decembrim un darba slodzes sabalansēšanai visām pedagogu grupām, LIZDA Padomes 2023.gada 15.februāra ārkārtas sēdē tika nolemts (Protokols Nr. 30/ lēmums Nr.1) **pieprasīt valdībai līdz 2023.gada 15.martam pilnībā izpildīt streika vienošanos un:**

1)  pieņemt grozījumus Ministru kabineta (turpmāk – MK) 05.07.2016. noteikumos Nr.445 “Pedagogu darba samaksas noteikumi” (turpmāk – MK noteikumi Nr.445), nosakot zemākās darba samaksas likmes no 2023.gada 1.septembra, no 2024.gada 1.janvāra un no 2025.gada 1.janvāra, kā arī darba slodzes sabalansēšanas principus no 2023.gada 1.septembra visām pedagogu grupām, par ko LIZDA un Izglītības un zinātnes ministrija (turpmāk - IZM) vienojās un ko atspoguļoja pedagogu darba samaksas pieauguma grafikā laika periodam no 2023.gada 1.septembra līdz 2025.gada 31.decembrim, kas 2023.gada 1.februārī tika ievietots Tiesību aktu publiskajā portālā;

2)  pieņemt grozījumus MK 21.06.2022. noteikumos Nr.376 “Kārtība, kādā aprēķina un sadala valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs” (turpmāk – MK noteikumi Nr.376), atbilstoši pedagogu darba samaksas pieaugumam palielinot 5.punktā noteikto mērķdotācijas apmēru uz vienu izglītojamo;

3) iekļaut likumā “Par valsts budžetu 2023. gadam un budžeta ietvaru 2023., 2024. un 2025. gadam” pedagogu darba samaksas pieauguma grafika laika periodam no 2023.gada 1.septembra līdz 2025.gada 31.decembrim nodrošināšanai nepieciešamo finansējumu.

Ņemot vērā, ka grozījumi attiecīgajos normatīvajos aktos līdz 2023.gada 15.martam nav veikti un attiecīgi 2022.gada 12.septembrī pieteiktā streika sarunu vienošanās nav izpildīta,

**LIZDA padome nolemj:**

1. **organizēt izglītības un zinātnes nozares darbinieku gājienu un atsākt streiku**, pamatojoties uz Streiku likuma 6.panta trešo daļu, kas nosaka, ka, ja darba devējs nepilda streika sarunās panākto vienošanos par kolektīvā interešu strīda atrisināšanu, arodbiedrībai vai darbiniekiem ir tiesības atsākt streiku;
2. rīkot **gājienu 2023.gada 24.aprīlī no plkst.11.00** **līdz plkst.15.00** maršrutā (Bruņinieku iela – MK – IZM – Saeima – Doma laukums), galapunktā organizējot sapulci ar mērķi prasīt valsts amatpersonu cieņpilnu un atbildīgu attieksmi pret izglītības un zinātnes nozari;
3. no 2023.gada 16.marta līdz 2023.gada 4.aprīlim LIZDA arodorganizāciju priekšsēdētājiem apzināt izglītības un zinātnes nozarē strādājošos, kas piedalīsies gājienā, ne vēlāk kā līdz **2023.gada 5.aprīļa pl.12.00** iesniedzot gājiena dalībnieku skaitu LIZDA priekšsēdētājas vietniecei Irinai Avdejevai (e-pasts irina.avdejeva@lizda.lv, tālr. 27897771);
4. LIZDA Valdei lemt, kuras LIZDA arodorganizācijas nodrošina ne mazāk kā 20% un kuras ne mazāk kā 30% biedru līdzdalību gājienā, kas notiks 2024.gada 24.aprīlī (saskaņā ar lēmuma 1.pielikumu);
5. LIZDA birojam ne vēlāk kā **2023.gada 6.aprīlī** iesniegt pieteikumu par gājiena un sapulces rīkošanu Rīgas valstspilsētas pašvaldībai;
6. streika forma ir **izglītības un zinātnes darbinieku darba pārtraukšana** **no 2023.gada 24.aprīļa**, neveicot darba pienākumus, lai tiktu panākta 2022.gada 12.septembrī pieteiktā streika sarunu vienošanās izpilde, pieņemot grozījumus MK noteikumos Nr.445 un MK noteikumos Nr.376 un iekļaujot likumā “Par valsts budžetu 2023. gadam un budžeta ietvaru 2023., 2024. un 2025. gadam” pedagogu darba samaksas pieauguma grafika laika periodam no 2023.gada 1.septembra līdz 2025.gada 31.decembrim nodrošināšanai nepieciešamo finansējumu;
7. noteikt streika laiku 3 dienas;
8. noteikt, ka streika vietu katrs streikotājs izvēlas pēc saviem ieskatiem;
9. no 2023.gada 16.marta līdz 2023.gada 5.aprīlim LIZDA arodorganizāciju priekšsēdētājiem apzināt izglītības un zinātnes nozarē strādājošos, kas piedalīsies streikā, ne vēlāk kā līdz **2023.gada 6.aprīļa pl.12.00** iesniedzot streika dalībnieku skaitu LIZDA priekšsēdētājas vietniecei Irinai Avdejevai (e-pasts irina.avdejeva@lizda.lv, tālr. 27897771);
10. izveidot LIZDA streika komiteju, kas vadīs streiku, sekojošā sastāvā:

1. Inga Vanaga;

2. Irina Avdejeva;

3. Janīna Staudža;

4. Dace Caune;

5. Anita Asare;

6. Simona Petrovica;

7. Inga Ermansone;

8. Svetlana Orlova;

9. Inta Genese-Plaude.

1. par LIZDA streika komitejas priekšsēdētāju apstiprināt LIZDA priekšsēdētāju Ingu Vanagu;
2. ne vēlāk kā **2023.gada 14.aprīlī** streika komitejai, pamatojoties uz Streika likuma 14. pantu, iesniegt **Izglītības un zinātnes ministrijai, Valsts darba inspekcijai un Nacionālās Trīspusējās sadarbības padomei** streika pieteikumu, norādot streika sākšanas datumu, laiku un streika vietu, streika iemeslus, streikotāju prasības, streikotāju skaitu, streika komitejas sastāvu un vadītāju un pievienojot 2023. gada 15. marta LIZDA Padomes sēdes lēmumu un protokolu;
3. ne vēlāk kā **2023.gada 14.aprīlī** LIZDA pirmorganizāciju, kas piedalās streikā, priekšsēdētājiem informēt izglītības iestāžu vadītājus par piedalīšanos streikā un ar to saistīto darba pārtraukšanu, norādot formu, kādā nolemts streikot, un streikotāju skaitu, kā arī pievienojot streikotāju sarakstu;
4. pamatojoties uz LIZDA priekšsēdētājas vietniecei Irinai Avdejevai iesniegtajām streika dalībnieku uzskaites sarakstu kopijām par nostreikoto dienu skaitu un gājiena dalībnieku reģistrācijas sarakstiem,
	1. LIZDA arodorganizācijām par katru streika dalībnieku, kas ir LIZDA biedrs, izmaksāt no LIZDA Streika un akciju fonda materiālās palīdzības pabalstu 20,00 EUR apmērā par dienu;
	2. LIZDA arodorganizācijām streika dalībniekiem, kas ir LIZDA biedri un streika pirmajā dienā piedalās arī gājienā, papildus no LIZDA Streika un akciju fonda izmaksātajam 20,00 EUR materiālās palīdzības pabalstam par dalību streikā, izmaksāt arī vēl materiālās palīdzības pabalstu 8,00 EUR apmērā par dalību gājienā.
5. ja dalībnieks nepiedalās streikā, bet piedalās gājienā, LIZDA arodorganizācijām par katru gājiena dalībnieku, kas ir LIZDA biedrs, tiek izmaksāts no LIZDA Streika un akciju fonda materiālās palīdzības pabalsts 28,00 EUR apmērā;
6. ja tiek izpildīta 2022.gada 12.septembrī pieteiktā streika sarunu vienošanās un streiks nenotiek, gājiens un sapulce tiek organizēti. Šajā gadījumā LIZDA arodorganizācijām par katru gājiena dalībnieku, kas ir LIZDA biedrs, tiek izmaksāts no LIZDA Streika un akciju fonda materiālās palīdzības pabalsts 28,00 EUR apmērā;
7. LIZDA arodorganizācijām ir tiesības individuāli lemt, vai arodbiedrībā atkārtoti uzņemt biedrus, kas pirms plānotā 2022. gada septembra streika iestājās arodbiedrībā un pēc streika norises atcelšanas izstājās no arodbiedrības;
8. izglītības un zinātnes nozarē strādājošajiem, kas iestāsties arodbiedrībā laika periodā no š.g. 16.marta līdz š.g. 6.aprīlim un piedalīsies streikā, izmaksāt no LIZDA Streika un akciju fonda materiālās palīdzības pabalstu 20,00 EUR apmērā par dienu un papildus materiālās palīdzības pabalstu 8,00 EUR apmērā par dalību gan streika pirmajā dienā, gan gājienā;
9. LIZDA birojam sagatavot un izsūtīt LIZDA biedriem vēstuli par gājiena mērķi un pamatojumu, LIZDA streika prasību pamatojumu un tehnisko informāciju par gājiena un streika norisi;
10. LIZDA birojam sagatavot un izsūtīt vēstules izglītības iestāžu vadītājiem, pašvaldībām, vecāku organizācijām, rektoriem, studentiem, politiskajām partijām un nozaru organizāciju pārstāvjiem, lūdzot atbalstīt LIZDA gājienu un streika prasības, piedaloties gājienā un nosūtot atbalsta vēstules valdības un parlamenta pārstāvjiem;
11. LIZDA birojam organizēt reģionālās ZOOM sanāksmes reģionos ar izglītības iestāžu vadītājiem, izglītības pārvaldēm, pirmorganizāciju priekšsēdētājiem par LIZDA organizētā gājiena un streika norisi;
12. papildus aktivitātes:
* LIZDA birojam LIZDA sociālajos kontos un mājas lapā publicēt informatīvo lapu ar dienu skaitu līdz streika un gājiena sākumam;
* pie visām izglītības iestādēm izvietot LIZDA biroja sagatavotus plakātus par LIZDA organizēto gājienu, gājiena mērķi, streiku un streika prasībām.

Priekšsēdētāja Inga Vanaga

1.pielikums

LIZDA Padomes 15.03.2023 sēdes lēmumam Nr. 31/1

“Par streika atsākšanu un gājiena organizēšanu”

|  |
| --- |
| **Biedru skaits, kas arodorganizācijām jānodrošina LIZDA gājienā 2024.gada 24.aprīlī** |
| **Nr. p/k** | **LIZDA arodorganizācija** | Biedru skaits uz 01.01.23. | 20% | 30% |
|
|
| 1. | Aizkraukles novada arodorganizācija | **332** | 67 | 100 |
| 2. | Alūksnes novada arodorganizācija  | **258** | 52 | 78 |
| 3. | Balvu novada arodorganizācija  | **421** | 85 | 127 |
| 4. | Bauskas novada arodorganizācija  | **772** | 155 | 232 |
| 5. | Cēsu novada arodorganizācija  | **890** | 178 | 267 |
| 6. | Augšdaugavas novada arodorganizācija | **144** | 29 | 44 |
| 7. | Dobeles novada arodorganizācija  | **593** | 119 | 178 |
| 8. | Gulbenes novada arodorganizācija  | **384** | 77 | 116 |
| 9. | Jelgavas novada arodorganizācija | **306** | 62 | 92 |
| 10. | Jēkabpils novada arodorganizācija | **578** | 116 | 174 |
| 11. | Krāslavas novada arodorganizācija | **260** | 52 | 78 |
| 12. | Kuldīgas novada arodorganizācija | **326** | 66 | 98 |
| 13. | Dienvidkurzemes novada arodorganizācija | **398** | 80 | 120 |
| 14. | Limbažu novada arodorganizācija | **509** | 102 | 153 |
| 15. | Ludzas novada arodorganizācija  | **253** | 51 | 76 |
| 16. | Madonas un Varakļānu novadu arodorganizācija | **564** | 113 | 170 |
| 17. | Ogres novada arodorganizācija  | **893** | 179 | 268 |
| 18. | Preiļu un Līvānu novadu arodorganizācija  | **273** | 55 | 82 |
| 19. | Pierīgas novada arodorganizācija  | **1521** | 305 | 457 |
| 20. | Rēzeknes novada arodorganizācija  | **275** | 55 | 83 |
| 21. | Saldus novada arodorganizācija  | **364** | 73 | 110 |
| 22. | Talsu novada arodorganizācija | **715** | 143 | 215 |
| 23. | Tukuma novada arodorganizācija  | **958** | 192 | 288 |
| 24. | Smiltenes un Valkas novadu arodorganizācija | **303** | 61 | 91 |
| 25. | Valmieras novada arodorganizācija  | **1180** | 236 | 354 |
| 26. | Ventspils novada arodorganizācija | **55** | 11 | 17 |
| 27. | Daugavpils arodorganizācija | **1144** | 229 | 344 |
| 28. | Jelgavas arodorganizācija  | **406** | 82 | 122 |
| 29. | Jūrmalas arodorganizācija  | **341** | 69 | 103 |
| 30. | Liepājas arodorganizācija  | **744** | 149 | 224 |
| 31. | Rēzeknes arodorganizācija  | **520** | 104 | 156 |
| 32. | Rīgas arodorganizācija | **2811** | 563 | 844 |
| 33. | Ventspils arodorganizācija | **418** | 84 | 126 |
| 34. | Daugavpils Universitātes arodorganizācija | **164** | 33 | 50 |
| 35. | Liepājas Universitātes arodorganizācija | **122** | 25 | 37 |
| 36. | Latvijas Sporta pedagoģijas akadēmijas arodorganizācija | **78** | 16 | 24 |
| 37. | Latvijas Zinātnes darbinieku arodorganizāciju apvienība | **213** | 43 | 64 |
| 38. | Apvienotā augstskolu arodorganizācija IMANTA | **30** | 6 | 9 |
| 39. | Rēzeknes Tehnoloģiju akadēmija | **11** | 3 | 4 |
| 40. | Latvijas Biozinātņu un tehnoloģiju universitātes arodorganizācija | **49** | 10 | 15 |
| 41. | Banku augstskola | **8** | 2 | 3 |
| 42. | PIKC Rīgas Valsts tehnikums | **83** | 17 | 25 |
| 44. | PIKC Rīgas Tehniskā koledža | **29** | 6 | 9 |
| 45. | Rīgas Celtniecības koledža | **25** | 5 | 8 |
| 46. | LU P.Stradiņa medicīnas koledža | **30** | 6 | 9 |
| 47. | Agroresursu un ekonomikas institūts | **11** | 3 | 4 |
| 48. | Latvijas Dabas muzejs | **15** | 3 | 5 |
|  |  | **20777** | **4172** | **6253** |

Pielikums LIZDA Padomes 15.03.2023. sēdes lēmumam Nr.31/1

“Par streika atsākšanu un gājiena organizēšanu”

**LIZDA Padomes locekļu elektroniskā balsojuma rezultātu kopsavilkums**

|  |  |  |
| --- | --- | --- |
| **LIZDA arodorganizācija**  | **LIZDA Padomes loceklis**  | **Balsojums**  |
| 1. Aizkraukles novada arodorganizācija
 |  Anta Zāģere | Apstiprina |
| 1. Alūksnes novada arodorganizācija
 | Ziedīte Aigare | - |
| 1. Balvu novada arodorganizācija
 | Ligita Bukovska-Pole | Apstiprina |
| 1. Bauskas novada arodorganizācija
 | Māra Graudiņa | Apstiprina |
| 1. Cēsu novada arodorganizācija
 | Ausma Klētniece | Apstiprina |
| 1. Augšdaugavas novada arodorganizācija
 | Vita Vanagele  | Apstiprina |
| 1. Dobeles novada arodorganizācija
 | Evita Liepa-Kuhto | Apstiprina |
| 1. Gulbenes novada arodorganizācija
 | Sandra Aņisimova | Apstiprina |
| 1. Jelgavas novada arodorganizācija
 | Santa Kalniņa | Apstiprina |
| 1. Jēkabpils novada arodorganizācija
 | Inga Ermansone | Apstiprina |
| 1. Krāslavas novada arodorganizācija
 | Regīna Sakoviča | Apstiprina |
| 1. Kuldīgas novada arodorganizācija
 | Aiga Šēnberga | Neapstiprina lēmuma 18.puktu |
| 1. Dienvidkurzemes novada arodorganizācija
 | Indra Mokorenko | Neapstiprina lēmuma 18.puktu |
| 1. Limbažu novada arodorganizācija
 | Edīte Kaimiņa | Apstiprina |
| 1. Ludzas novada arodorganizācija
 | Dace Ruško | Neapstiprina lēmuma 18.puktu  |
| 1. Madonas un Varakļānu novadu arodorganizācija
 | Dace Caune | Apstiprina |
| 1. Ogres novada arodorganizācija
 | Velga Kalniņa  | Apstiprina |
| 1. Preiļu novada arodorganizācija
 | Andris Pakers | Apstiprina |
| 1. Rēzeknes novada arodorganizācija
 | Vija Dikule | Apstiprina |
| 1. Pierīgas novadu arodorganizācija
 | Anda Vecroze - Viļuma | Apstiprina |
| 1. Saldus novada arodorganizācija
 | Ilze Vītoliņa | Apstiprina |
| 1. Talsu novada arodorganizācija
 | Sarmīte Popena | Apstiprina |
| 1. Tukuma novada arodorganizācija
 | Linda Gruziņa | Apstiprina |
| 1. Smiltenes un Valkas novadu arodorganizācija
 | Laila Ozoliņa | Apstiprina |
| 1. Valmieras novada arodorganizācija
 | Zinta Irbe | Apstiprina |
| 1. Ventspils novada arodorganizācija
 | Guna Ūrmane | Apstiprina |
| 1. Daugavpils arodorganizācija
 | Svetlana Orlova | Apstiprina |
| 1. Jelgavas arodorganizācija
 | Ināra Radčenko | Apstiprina |
| 1. Jūrmalas arodorganizācija
 | Sandis Bērziņš | Apstiprina |
| 1. Liepāja arodorganizācija
 | Simona Petrovica | Apstiprina |
| 1. Rēzeknes arodorganizācija
 | Janīna Staudža | Apstiprina |
| 1. Ventspils arodorganizācija
 | Sergejs Paipals-Šulcs | Apstiprina |
| 1. Daugavpils Universitātes arodorganizācija
 | Alīna Romanovska  | Apstiprina |
| 1. Liepājas Universitātes arodorganizācija
 | Inta Genese – Plaude | Apstiprina |
| 1. Latvijas Zinātnes darbinieku arodorganizāciju apvienība
 | Māris Lauberts | Apstiprina |
| 1. Rīgas arodorganizācija
 | Anita Asare  | Neapstiprina lēmuma 18.puktu |
| 1. Rīgas pilsētas arodorganizācija
 | Nataļja Grjazeva | Neapstiprina lēmuma 18.puktu |
| 1. LIZDA priekšsēdētāja
 | Inga Vanaga  | Apstiprina |
| 1. LIZDA priekšsēdētājas vietniece
 | Irina Avdejeva  | Apstiprina |